GiliGold/VAD_KnessetCorpus huggingface dataset:
אילן גילאון:
 הם קיבלו מאתנו הודעות מסודרות, כלומר, אלו מקרים ספציפיים והיו כמה כאלה, שידענו להתמודד איתם ברמה הנקודתית
יצחק פינדרוס:
עכשיו אני רוצה לדבר ברמת האזרח
יצחק פינדרוס:
  אני מבין שאתם אומרים אנחנו משפרים, לומדים תוך כדי, שנת מעבר, משתמש במה שאמרתי על המעונות, כל הכבוד, אני רוצה אבל לחדד שניה את הנושא עכשיו אני כאזרח
יצחק פינדרוס:
      א' אם יש טעות הקלדה, לצורך העניין יש טעות, אני הגשתי את מה שאני צריך, הכל בסדר, יש טעות
יצחק פינדרוס:
 מה הטעם בלהגיד תאריך אחרון לערעור? זאת אומרת, לצורך העניין, עבר העשרים ותשע לחודש, אני עכשיו בחמישי ליולי
יצחק פינדרוס:
 חבר'ה, טעיתם
יצחק פינדרוס:
 אני מדבר ברמת העיקרון, טעות שלכם – טעות שלכם
יצחק פינדרוס:
      ב' זה כבר יותר מורכב - הנגשתם את האתר יותר, אבל הנגשתם את האתר בעצם, עכשיו
יצחק פינדרוס:
 זאת אומרת, לפני שבועיים, לפני שלושה שבועות
אילן גילאון:
לא, הנגשנו אותו בשמיני לינואר
יצחק פינדרוס:
 ברמת הקריטריונים
יצחק פינדרוס:
 הרי, זה מה שהוא אמר
יצחק פינדרוס:
 אנחנו תוך כדי למדנו, זאת אומרת בשמונה לינואר לא פרסמתם את כל הדברים שהוא צריך - - -
אורי סבג:
הקריטריונים פורסמו
אורי סבג:
 כלומר, מתחילת הדרך, דרך הרשתות, דרך הכל
אורי סבג:
 הנגשנו עוד יותר והבאנו שקיפות גבוהה יותר, באמת, לפני כחודשיים בערך
אורי סבג:
 את מה שאני תיארתי, את השקיפות הזאת הוספנו לפני חודשיים בערך
יצחק פינדרוס:
נכות ומשפחה היה מפורסם מינואר? מהשמיני בינואר?
אורי סבג:
כן, מצב משפחתי בפנים
ארתור איתן:
יותר מזה, זה היה מפורסם פעמיים - - -
יצחק פינדרוס:
לא, מצב משפחתי או נכות ביטוח לאומי משפחה מזכה אותך?
אורי סבג:
כן כן, היה
יצחק פינדרוס:
זה היה מהשמיני לינואר?
אורי סבג:
כן, כן
ארתור איתן:
גם
ארתור איתן:
 גם ברמת הפניה לציבור אבל גם בתוך הבקשה, בעצם הבקשה שואלת את כל המצבים שיכולים להיות
ארתור איתן:
 היא שואלת על משפחות חד הוריות, היא שואלת על - - -
יצחק פינדרוס:
זאת אומרת, את זה לא שיניתם תוך כדי
ארתור איתן:
לא, לא
ארתור איתן:
 זה חלק מהבקשה
ארתור איתן:
 כי בעצם הבקשה - - -
יצחק פינדרוס:
אז אני חוזר לשאלה הראשונה שלי – בטעויות טכניות, לא בחוסר, בטעויות טכניות, מה הטעם בלקבוע תאריך אחרון לערעור? כי הרי, זה לא ערעור באמת, זה משהו אחר
ארתור איתן:
אנחנו מתישהו, בעצם, צריכים לסגור את הבקשות
ארתור איתן:
 כלומר, אם היום אני יודע שסיימתי לבדוק את כל הבקשות שהוגש עליהן ערעור, עכשיו אני לוקח, פותח את התקציב ובעצם מחלק
ארתור איתן:
 סוגר את הערעורים ומחלק את הכסף
ארתור איתן:
 פתאום, עוד חודשיים אתה מערער על איזושהי בקשה שלך שארבעה חודשים, לא יודע, חודשיים אחרי, אני כבר לצורך העניין בשנה הבאה
ארתור איתן:
 נגמר התקציב, לא לקחתי את זה בחשבון
ארתור איתן:
 כלומר, אני צריך לקבל את כל הערעורים, לראות שניה את כל התמונה ולענות לערעורים האלו
ארתור איתן:
 גם לך תהיה איזושהי ודאות אבל גם לי, בתור מישהו שצריך בעצם לסגור את כל הדבר הזה ולנהל גם תקציב וגם להחזיר תשובות - - -
יצחק פינדרוס:
כן, אבל באיזשהו מקום, אני לא יודע אם זה אתה או פר"ח או מל"ג, אבל באיזשהו מקום יש לקיחת אחריות
יצחק פינדרוס:
 כי אם יש שנת מעבר, יש תקלות אמיתיות
יצחק פינדרוס:
 לא לקיחת אחריות ברמת הרמת טלפון
יצחק פינדרוס:
 אם אני טעיתי בבקשה, אז זו האחריות שלי
יצחק פינדרוס:
 זה נכון שזה יוצר לי מצוקה שאני לא יודע מה הוודאות התקציבית שלי ומה הכל, אבל - - -
ארתור איתן:
לא, אין בעיה, אבל אנחנו מתישהו צריכים לקבל גם את הפידבק הזה באיזשהו זמן תחום
ארתור איתן:
 יכול להיות שאפשר לדבר על אורך הזמן
ארתור איתן:
 אנחנו נתנו פה סדר גודל של כמעט חודש, עשרים ותשעה ימים אם רוצים לדייק, שהערעורים היו באוויר
ארתור איתן:
 כלומר, אנחנו שלחנו לכולם הודעות, אמרנו להם אלה ההחלטות שלנו, אלה הטפסים, זאת בעצם ההחלטה לגבי המלגה שלך
יצחק פינדרוס:
אתה יודע, באחוזים, כמה ערעורים התקבלו?
אורי סבג:
אם במעונות עסקינן, גם כשמגישים בקשה לדרגות ו - - -
יצחק פינדרוס:
לא נעים לי להגיד לך, במעונות זה נמשך עד שנתיים אחר כך
אורי סבג:
אבל לא, להגיש את הבקשה הראשונית זה מה שאני - - - לספר לך
יצחק פינדרוס:
כן, כן
יצחק פינדרוס:
 זה שאת היום במשרד העבודה זה לא מבטיח
יצחק פינדרוס:
 עבדנו עם משרד הכלכלה, זה לא אומר שכרגע את במעונות - - -
אורי סבג:
יש משחק "סכום אפס", שפשוט באיזשהו שלב צריך לתחום אותו
אורי סבג:
     אגב, גם לוחות הזמנים לקראת השנה, בגלל שזו שנה ראשונה, המערכת קמה באזור ינואר-פברואר
אורי סבג:
 זה מבחינתנו זמן לא אידאלי
אורי סבג:
 אנחנו רוצים לפתוח את זה בסמוך לתחילת שנת הלימודים, באזור אוקטובר-נובמבר, משהו בסגנון הזה, כדי באמת לאפשר ולתת איזושהי ודאות לסטודנטים וגם שלא יקבלו את המלגה בחודש יולי
אורי סבג:
 זה דבר שהיה גם כן, אגב, בהיבט של קשיים תפעוליים, בשנים קודמות, שזה כל הזמן נמרח ועוד פתחו ועוד
אורי סבג:
 בסוף צריך לתחום את זה איכשהו
יצחק פינדרוס:
כמה אחוז בערעורים התקבלו?
אילן גילאון:
אנחנו בתוך התהליך
אילן גילאון:
 אנחנו עוד לא יודעים
יצחק פינדרוס:
אתה בתהליך, כי סגרת את זה בעשרים ותשע?
אילן גילאון:
בסוף הם השוואתיים
אילן גילאון:
 יש ארבע דרגות - - -
אילן גילאון:
 בוא נאמר, שם אחד שאני זוכר, צופיה, נכון? נניח שצופיה זכאית למלגה שנאמר לה - - -
צופיה קלה:
נתק כלכלי
צופיה קלה:
 אני בנתק כלכלי מההורים
אילן גילאון:
אז לא
אילן גילאון:
 מישהו, נאמר לו שיש לו מלגה של חמשת אלפים שקלים והוא מערער כי חושב שמגיע לו יותר
אילן גילאון:
 כדי שהוא יקבל יותר, הוא צריך להיות בהשוואה לגורמים אחרים, אנחנו צריכים לראות את כל התמונה כדי לתת לאנשים תשובה
יצחק פינדרוס:
רציתי משפט אחד לפני שאני מסיים
יצחק פינדרוס:
 כן, כן, צופיה
צופיה קלה:
אני רוצה שוב להעלות את הקטע של הנתק הכלכלי
צופיה קלה:
 כי בהגשת המלגה עצמה, לא ניתנה לי האפשרות בכלל לכתוב שאני בנתק כלכלי מההורים
צופיה קלה:
 אחר כך, כשהגשתי את הערעור, מנהל המלגה בעצם אמר לנו שלא בטוח שאנחנו נקבל את המלגה כי אמרנו את זה אחרי זה והיינו צריכים לפני, אבל בכלל לא ניתנה לנו האופציה לציין לפני
צופיה קלה:
 אז מה, עכשיו אני לא אקבל מלגה בגלל כזה דבר? כי לא ניתנה לי אופציה? לא הייתה בכלל אופציה לפני
ארתור איתן:
אני רק אחדד, כן הייתה אופציה, השאלה נוסחה טיפונת אחרת
ארתור איתן:
 השאלה נוסחה האם אתם בנתק מההורים? נתק כלכלי זה איזושהי ווריאציה לשאלה הזאת, אבל - - -
צופיה קלה:
כן, אבל נתק מההורים זה משהו אחר לגמרי
צופיה קלה:
 אני גרה בבית, אבל זה משהו - - -
יצחק פינדרוס:
אני בנתק כלכלי מההורים שלי ואני ממש משתדל לא להיות בנתק
יצחק פינדרוס:
 אולי אני לא מספיק עומד בזה, אבל משתדל
ארתור איתן:
צופיה מצטטת אותי במדויק
ארתור איתן:
 כי מה שאני אמרתי זה שאפשר להגיש את המסמך הזה, אנחנו צריכים לבחון את זה כי יש פה גם שאלה משפטית
ארתור איתן:
 יש פה איזושהי הצהרה שניתנה עם הגשת הבקשה וכרגע היא, בדיעבד, מבקשים לשנות אותה
ארתור איתן:
 בגלל זה אמרתי, תגישו על מנת שלא ייווצר מצב - - -
יצחק פינדרוס:
אבל ברור לשנינו שיש הבדל בין נתק לבין נתק כלכלי
יצחק פינדרוס:
 לפחות, לי ברור הדבר הזה
יצחק פינדרוס:
 אני מאוד מקווה שזה לא גורם לי להיות בנתק
ארתור איתן:
אז בגלל זה נאמר, לא ניתנה תשובה שאומרת לא, לא נקבל
יצחק פינדרוס:
בסדר גמור, אז זה ייבדק שם
יצחק פינדרוס:
      כן, רצית להוסיף עוד משפט אחד מקודם?
שיינדי סדובסקי:
אני רציתי להוסיף שיש כאלה שסיפרו שהם העלו את הבקשה ואפילו, זה אפילו לא התקבל
שיינדי סדובסקי:
 ואז הם גם לא יכולים להגיש ערעור ולא מצליחים לדבר עם מישהו
שיינדי סדובסקי:
 אז אנחנו רוצים שלפחות עכשיו, אם המערכת היא בהתחלה - שיאריכו את הזמנים, גם של הערעורים וגם אם מישהו שיש לו, למשל, צילום מסך שהעלה מסמכים
שיינדי סדובסקי:
 אני למשל, הנתונים שלי ריקים
שיינדי סדובסקי:
 העליתי ולמזלי גם צילמתי מסך בכל שלב, וראיתי שכל המסמכים הועלו
שיינדי סדובסקי:
 ובסוף, בנתונים, הנתונים שלי ריקים
יצחק פינדרוס:
והגשת ערעור?
שיינדי סדובסקי:
הגשתי
שיינדי סדובסקי:
 גם אחרי שהגשתי, היא אומרת לי 'אוקי אני מעלה את זה בחזרה ואני אסדר את זה'
שיינדי סדובסקי:
 אבל יש כאלו שבכלל הבקשה שלהם לא התקבלה
שיינדי סדובסקי:
 יש סטודנטים שהבקשה לא התקבלה
שיינדי סדובסקי:
 אז אם אנחנו בשנת מעבר, צריך להאריך את כל הדברים האלה
שיינדי סדובסקי:
 גם את הזמנים של הערעור וגם את הזמנים של הבקשה וגם, מי שבכלל הבקשה שלה אפילו לא התקבלה, שגם תוכל עדיין להגיש
חיים פרידלנדר:
היי, אני חיים, היועץ של חבר הכנסת
חיים פרידלנדר:
      חלק מהפניות שקיבלנו, וגם ראינו את זה בתמונות, למשל, בן אדם שנולד לו ילד והעלה ספח לפני הילד
חיים פרידלנדר:
 כנראה אתם עושים איזה תיאום מול משרד הפנים
חיים פרידלנדר:
 אומרים לו הספח לא תקין
חיים פרידלנדר:
 עכשיו, בעבר, יש לי צילום מסך אני יכול לשלוח לך
חיים פרידלנדר:
 אני יכול להראות לך
חיים פרידלנדר:
 זה לא מוסד
חיים פרידלנדר:
 אמרו לו הספח לא תקין
חיים פרידלנדר:
 והדבר היחידי שהוא יכול לחשוב עליו זה נולד לו עוד ילד אז פשוט הספח לא מעודכן
חיים פרידלנדר:
 עכשיו, עוד ילד זה אמור להיות תוספת, אבל לא משנה
חיים פרידלנדר:
 הוא לא עדכן את זה
חיים פרידלנדר:
 עכשיו, במקום שישלח אימייל אוטומטי לבן אדם, הספח לא תקין - תשלח, הבן אדם בכלל לא קיבל שום אימייל
חיים פרידלנדר:
 רק אחרי שנדחה לו, הוא נכנס לאתר ורואה מופיע לו בפנים - באהבה ממשרד החינוך
חיים פרידלנדר:
 למשל, אני זוכר בתקופתי כסטודנט היה אימייל, תשלים מסמך, לא תשלים זה
חיים פרידלנדר:
 זה דבר מוזר מאוד
ארתור איתן:
תראה, אני מניח שלא נצלול לשמות פה, אבל אני מזמין אותך שנבדוק את זה פרטנית
ארתור איתן:
 אני אומר, האימיילים האלו שאתה מתאר, הם יצאו
ארתור איתן:
 יכול להיות שספציפית לו משהו שם התפקשש ולא יצא לו אימייל
ארתור איתן:
 אבל ברמת הנוהל, כל מסמך שהוא מסמך לא תקין - - -
קריאה:
זה עלה הרבה
קריאה:
אני שלחתי אימייל ולא קיבלתי שום תגובה
ארתור איתן:
אני פתחתי את התלונות, כלומר, פתחתי ממש, אתמול ישבתי, פתחתי בקשה, בקשה
ארתור איתן:
 לא את כל הבקשות, אבל מספיק בקשות
ארתור איתן:
 ונכנסתי וראיתי, אם תרצו, עוד פעם, לא כאן בצורה פומבית, אבל אני יכול להעביר לכם ממש תאריכים ושעות ששלחנו ויותר מזה, תאריכים ושעות שאנשים תיקנו אבל תיקנו לא נכון
ארתור איתן:
 כלומר, זה הכל מתועד בתוכנה
ארתור איתן:
 שקיפות מלאה
חיים פרידלנדר:
יש עוד נקודה
חיים פרידלנדר:
 היו אנשים שכן קיבלו למשל, אימיילים שהם צריכים להשלים מסמכים, נתנו להם עשרה ימים
חיים פרידלנדר:
 עכשיו, פה היה לך עשרה ימים על עשרים וארבע שעות נעול
חיים פרידלנדר:
 זאת אומרת, אם קיבלת את האימייל ב-11:30 - אז עוד עשרה ימים ב-11:30
חיים פרידלנדר:
 עכשיו, זה לא עובד ככה
חיים פרידלנדר:
 כשאתה בא לבן אדם, אומר לו עשרה ימים, זה עד 12:00 בלילה
ארתור איתן:
הרעיון היה לתת שבעה ימים
ארתור איתן:
 אבל אז אמרנו, בשבעה ימים יש לך שישי ויש לך שבת ולפעמים זה נשלח בלילה ולכן הוספנו - - -
חיים פרידלנדר:
כן, אבל אנשים לא עודכנו עשרה ימים פונקט על השעה
חיים פרידלנדר:
 מרגע שקיבלת את האימייל - - -
אורי סבג:
זה משהו שיותר אפשר לתקן, אפשר לחדד את זה
תרצה דרדיק:
כשכתוב הערעור נדחה, אנשים עכשיו בפאניקה
תרצה דרדיק:
 אני יודעת שסטודנטים בקבוצות בפאניקה
תרצה דרדיק:
 ערעור נדחה
תרצה דרדיק:
 למה?
אילן גילאון:
אף ערעור לא נדחה כי הערעורים עוד לא הסתיימו
שיינדי סדובסקי:
אני קיבלתי הודעה עוד בחודש מאי שהערעור נדחה
שיינדי סדובסקי:
 שהבקשה נדחתה
יצחק פינדרוס:
זה מה שמוזר
יצחק פינדרוס:
 אתה אומר האירועים לא זה ואנשים מקבלים דחייה - - -
ארתור איתן:
גם על זה אני אענה
ארתור איתן:
 בעצם, בגלל שהייתה פה דרישה לשקיפות, אתם בעצם מציצים על אמצע התהליך
ארתור איתן:
 כלומר, מה קורה, הערעור נבדק בכמה מעגלים
ארתור איתן:
 יכול להיות, למשל, ניקח את הדוגמא של צופיה, שאנחנו נדחה את התצהיר שלה אבל לנוכח מה שקרה בוועדה, אנחנו נפתח את זה מחדש ונחליט שאנחנו מאשרים
ארתור איתן:
 לא החזרנו תשובות רשמיות על הערעור
ארתור איתן:
 זה גם כתוב באתר
ארתור איתן:
 מה שאתם רואים כרגע זה אמצע התהליך, זה משתנה, זה קופץ זה עולה, יורד, לא רק הסטטוס, גם הנתונים בפנים
תרצה דרדיק:
אבל אם הכול בסדר, עדיין לעקוב שזה לא - - - לרעה
ארתור איתן:
עד שאת לא מקבלת מאתנו תשובה בעצם, את מציצה על אמצע התהליך
אילן גילאון:
כן, אין מצב כזה
חיים פרידלנדר:
רגע, עוד דבר לגבי הקריטריונים
חיים פרידלנדר:
 דבר שחבר הכנסת העלה, וקצת אני חושב שהתשובה לא הייתה מדויקת כל כך
חיים פרידלנדר:
      למשל, לגבי נכים
חיים פרידלנדר:
 הקריטריונים כן עודכנו, יש לנו צילומי מסך של אנשים שראינו שהקריטריונים אולי הורחבו וזאת אומרת, אנשים לא הבינו מה שפורט בהתחלה ואז מה שפורט בהמשך
חיים פרידלנדר:
 זה נושא אחד
חיים פרידלנדר:
      אבל, למשל, קריטריון שעד עכשיו לא רשום לגבי ילדים נכים שלא רשום להורים שמחשבים את ההכנסה, למשל, מהמלגה כהכנסה
חיים פרידלנדר:
 זה דבר שהורים לפעמים לא ידעו
חיים פרידלנדר:
 ודבר נוסף, הם לא ידעו גם לגבי המסמכים שהם צריכים להביא, כתוצאה מזה, את הסכום של הגימלה, את מה שמקבלים מביטוח לאומי ולא את האחוזים
חיים פרידלנדר:
 עכשיו, זה נטו משהו שעם קצת מידע היה - - -
ארתור איתן:
לקחנו אחריות
ארתור איתן:
 כלומר, כשאנחנו קיבלנו מסמך שהוא לא תקין אנחנו ביקשנו לתקן את זה
חיים פרידלנדר:
אוקיי, אז כנראה יש פה איזה אתגר לאותם אנשים שלא קיבלו את האימיילים בזמן או משהו, זה כנראה בעיה טכנית או משהו
חיים פרידלנדר:
 יכול להיות שהופיע להם באתר, שוב, כמו שאמרנו מקודם, הם לא ידעו שצריך לעדכן
אילן גילאון:
אגב, יש גם בעיות טכניות לפעמים
חיים פרידלנדר:
נו, זה בסדר גמור
אילן גילאון:
לא, לא בצד של המערכת
אילן גילאון:
 כי במערכת מהבחינה הזאת אין באמת תקלה
אילן גילאון:
 יש אנשים שלפעמים הדפדפן שלהם לא פועל בצורה תקינה או שרוחב הפס לא מספיק, אלה מסוג הדברים שאמרתי מקודם שעשויים לקרות, שאין לנו שליטה
אילן גילאון:
 אם אתה יושב בבית שלך ומצליח ואת יושבת בבית שלך ולא מצליחה להעלות את המסמך, זה לא בגלל שהמערכת לא קולטת את המסמכים
אילן גילאון:
 אלה מקרים - - -
יצחק פינדרוס:
אני אגיד לך, אני רוצה להתכנס לסיכום אבל אני אגיד לך משפט אחד
אילן גילאון:
אני אתן לך דוגמא
אילן גילאון:
 אני, אגב, קשור למה"ט
אילן גילאון:
 כאשר פנו אלינו במצב דומה מאחד מהסמינרים, עזרנו להם במקרה הזה לפתור את זה
אילן גילאון:
 את התקלה הזאת
אילן גילאון:
 כי לאנשים במקרה הזה, לבתים חרדים שאין להם את היכולת להעלות מסמכים, פה יכלו לגשת לסמינר ולהעלות את זה מהמחשבים של הסמינר או ששיפרנו את הדברים בצורה אחרת, מרוכזת
אילן גילאון:
 מה שאנחנו יודעים, אנחנו יכולים להתמודד איתו
אילן גילאון:
 מה שלא ידוע לנו אנחנו לא יכולים להתמודד
אילן גילאון:
 או בשליטתנו
אילן גילאון:
 יש דברים שאנחנו חייבים לעשות אותם טוב יותר
חיים פרידלנדר:
אז, אני אומר, אם שירות הלקוחות היה יותר זמין, אתה יודע, למשל עוד אמצעים של WhatsApp ואימייל והתכתבויות כאלה והיה יותר מהיר, אז יכול להיות שאתם תוך כדי - - -
ארתור איתן:
לא היינו כאן מקודם
ארתור איתן:
 אמרתי
ארתור איתן:
 מסכים לחלוטין
חיים פרידלנדר:
לא היינו מגיעים לפה
שיינדי סדובסקי:
אז אני חושבת שצריך להאריך את הזמן, בטח של הערעורים
שיינדי סדובסקי:
 אם אנחנו מדברים על שנת מעבר והדברים היו כל כך איטיים ואנשים עוד לא הצליחו ליצור אתכם אפילו קשר אחרי שעות של המתנה, אז בטח צריך השנה כשנת מעבר קודם כל להאריך של הזמן של הערעורים
שיינדי סדובסקי:
 שזה דבר ראשון כדי שכולם באמת יוכלו - כן, זה לא מספיק הזמן הזה
שיינדי סדובסקי:
 כי בזמן הזה, יש חלק מהאנשים שלא הצליחו ליצור אתכם קשר
שיינדי סדובסקי:
      אני ישבתי במחלקה אונקולוגית והייתי אתכם על הקו כמעט ארבע שעות
שיינדי סדובסקי:
 אבל לי היה את הזמן כי - - -
יצחק פינדרוס:
את עובדת מדינה או פנסיונרית?
שיינדי סדובסקי:
כי הייתי במחלקה אונקולוגית עם הילד שלי
שיינדי סדובסקי:
 חיכיתי בתור
שיינדי סדובסקי:
 אני עובדת בעיריית ירושלים אבל, אני אומרת, אני עובדת בשלוש משרות עם חמישה ילדים וכל הסיפור הזה, פשוט שעות, שעות של המתנה
שיינדי סדובסקי:
 יש כאלה שפשוט התייאשו
שיינדי סדובסקי:
 כאילו, הם פשוט אמרו - - -
תרצה דרדיק:
יש לי חברה, גרושה
תרצה דרדיק:
 פחות מגיל שלושים, היא עדיין יתומה
תרצה דרדיק:
 אמא שלה נפטרה, אבא שלה עם תשעה ילדים התחתן עם אישה עם ארבעה ילדים, נולדו להם ביחד עוד שישה
תרצה דרדיק:
 לאישה, אין לה אף אחד שיעזור לה
תרצה דרדיק:
 היא מפרנסת את עצמה
תרצה דרדיק:
 היא לא קיבלה, נדחה הערעור, היא לא יודעת למה
תרצה דרדיק:
 אמרתי לה - - -
יצחק פינדרוס:
לא, אז אומרים לך שלא נדחה
יצחק פינדרוס:
 זה תהליך שעוד לא נידון וזה בסטטוס נדחה
ארתור איתן:
 היא הגישה בקשה, הבקשה נדחתה והיא אומרת שרצתה להגיש ערעור ולא הצליחה
תרצה דרדיק:
היא לא הצליחה להגיש, היא לא יודעת למה זה נדחה
תרצה דרדיק:
 היא הייתה מגישה מה שצריך
תרצה דרדיק:
 יש מקרים באמת קשים שלא הצליחו להגיע אליכם
תרצה דרדיק:
 אנשים, אלה שלא הצלחתם, אם יש לכם אפשרות לפנות קשר, אני בטוחה בכוונות הטובות שלכם באמת - - -
חיים פרידלנדר:
לא, אני רק רוצה לראות
חיים פרידלנדר:
 ערעור נדחה
חיים פרידלנדר:
 קיבל דחייה לערעור
חיים פרידלנדר:
 בן אדם שמילא את כל - - - אין לו מושג על מה וכמה
יצחק פינדרוס:
אם אנשים מקבלים כבר הודעה שערעור נדחה, זה משהו שזה, ערעור בדיון
יצחק פינדרוס:
 ערעור נדחה
שיינדי סדובסקי:
כן, הערעור נדחה
שיינדי סדובסקי:
 גם אני קיבלתי - - -
יצחק פינדרוס:
זה באמת מוזר
יצחק פינדרוס:
 אתה אומר שהערעורים עוד לא נידונו
יצחק פינדרוס:
 אני קורא פה בנאדם קיבל זה, ערעור נדחה
יצחק פינדרוס:
 לא, אם זה בסטטוס של טיפול אז זה בסטטוס בדיון, בבדיקה
יצחק פינדרוס:
 ערעור נדחה, זה נדחה, אתה אומר זה נדחה כרגע אבל יכול להיות שזה ייפתח? זה מאוד בעייתי
ארתור איתן:
זה בדיוק מה שאני אומר
ארתור איתן:
 תראה, זה עניין של שקיפות
ארתור איתן:
 אפשר להוריד את זה - - -
יצחק פינדרוס:
לא, לא, השקיפות היא, זה לא שקיפות
יצחק פינדרוס:
 ערעור בבדיקה
ארתור איתן:
אפשר אולי, אולי ראוי באמת להוריד את זה מהאתר
ארתור איתן:
 שורה תחתונה, כרגע - - -
יצחק פינדרוס:
לא לא, להגדיר את הסטטוס
יצחק פינדרוס:
 זה סטטוס אחר
ארתור איתן:
תנו לי רגע להסביר
ארתור איתן:
      הסטטוס, כרגע, הרי, הערעורים, מדובר באלפי ערעורים, אי אפשר לבדוק את כל הערעורים באותו יום
ארתור איתן:
 מה שאמרנו - - -
יצחק פינדרוס:
לא אמרתי לבדוק
יצחק פינדרוס:
 ייבדק באוקטובר, גם תשובה, מה
אורי סבג:
הערעור בטיפול, בסדר
ארתור איתן:
ערעור נדחה, זה אומר שהערעור הזה נידון כבר
ארתור איתן:
 שוב, אנחנו מדברים על אלפי ערעורים ואנחנו בודקים אותם כרגע
ארתור איתן:
 כלומר, האירוע הזה נפתח, בדקנו, אין הצדקה לערעור, תכינו את הערעור, אבל תשובה רשמית לא החזרנו עדיין
ארתור איתן:
 למה, כי זה יכול להיפתח עדיין
ארתור איתן:
 אנחנו עוד לא סיימנו בעצם את התהליך
ארתור איתן:
 בינתיים, במערכת שלי, אני צריך לדעת מה בדקתי, מה לא בדקתי
ארתור איתן:
 אחרת, אני כל הזמן אבדוק את - - -
יצחק פינדרוס:
אז תעשה איזושהי מערכת אצלך, זה הזוי
יצחק פינדרוס:
 זה משהו שאתם צריכים לעשות איזשהו סדר
יצחק פינדרוס:
 עוד הפעם, דבר כזה יוצר עומס בסוף על מוקד טלפוני, יוצר עומס על אימיילים
יצחק פינדרוס:
 זה המעגל שבדיוק יוצר את המצוקה
יצחק פינדרוס:
 כי כשאדם מבחינתו לא יודע על מה להתווכח, עם מי לדבר – זה יוצר מצוקה
יצחק פינדרוס:
      הערעור, בכלל, אני חושב שעד שאתם לא מסיימים את הטיפול בערעורים ונותנים תשובות רשמיות, לא צריך לכתוב את הסטטוס הזה
יצחק פינדרוס:
 הסטטוס צריך להיות "בערעור"
ארתור איתן:
זה מה שעשינו עם הבקשות
ארתור איתן:
 אבל כשבקשה הייתה בבדיקה אז כתבנו בטיפול - - -
יצחק פינדרוס:
אבל גם פה זה צריך
יצחק פינדרוס:
 זה לא הגיוני, כי אני מבין, זה יוצר בדיוק את המצוקה הזאת
יצחק פינדרוס:
      טוב, אני חושב שאנחנו צריכים להתכנס לסיכום
יצחק פינדרוס:
 אתם תצטרכו ללמוד
יצחק פינדרוס:
 אני חושב שכן תצטרכו לבדוק בעיקר, עוד פעם, בתקלות שלכם
יצחק פינדרוס:
 אתם תצטרכו להיות הרבה יותר רכים בעניין הזה
יצחק פינדרוס:
 בין אם הוגש ובין אם לא הוגש, שוב, ככה אני חושב
יצחק פינדרוס:
 עוד פעם, בתוך טווח הזמן הזה
יצחק פינדרוס:
 אני מסכים שאם אני אבוא אליכם בינואר עם מקרה כזה
יצחק פינדרוס:
 אבל אתם צריכים לעשות את הבדיקות שלכם
יצחק פינדרוס:
     אם דרך מוקד טלפוני, משהו שהיה בטעות שלכם
יצחק פינדרוס:
 שהערעור הוא לא ערעור חסר לי מסמך חדש, אני צריך להגיש בקשה טכנית
יצחק פינדרוס:
 זה משהו שבסוף, אין מה לעשות, מי שצריך לקחת את האחריות זה אנחנו, לא האזרחים
יצחק פינדרוס:
 בשביל זה אנחנו פה
יצחק פינדרוס:
 האזרחים זה בסדר, הם צריכים לקחת אחריות על מעשיהם
יצחק פינדרוס:
 אבל אנחנו צריכים לקחת אחריות על מעשינו
יצחק פינדרוס:
 אנחנו בסוף הרגולטור, אנחנו נותני השירות
יצחק פינדרוס:
 אנחנו צריכים לקחת אחריות והנושא הזה, אני חושב שכן צריך תיקון
יצחק פינדרוס:
      אגיד לפרוטוקול, חבר'ה, האירועים לא הסתיימו
יצחק פינדרוס:
 יש טיפול פנימי אצלנו
יצחק פינדרוס:
 זה דבר שאני מבין שהוא חוצה, לפי כמות ההודעות שאנחנו מקבלים גם תוך כדי דיון
אתי שבתאי:
יש לכם צפי מתי בערך הם יקבלו עדכון?
ארתור איתן:
לא צפי, יש התחייבות
ארתור איתן:
 שוב, אם אתם מראים דברים, כמו שאתם אומרים, ועדה אינטראקטיבית, אז תכנסו שניה לאתר המלגה
ארתור איתן:
 ההודעה הראשית באתר מדברת בדיוק על מה שגברתי מדברת
ארתור איתן:
 זאת אומרת, שיש צפי, כתוב שהאירועים לא הסתיימו, כתוב שמה שאתם רואים זה תהליך, זאת לא התשובה הסופית
ארתור איתן:
 אנחנו בשקיפות אז אתם רואים את זה
ארתור איתן:
 הכל כתוב
יצחק פינדרוס:
אני מציע לך לראות, אני הייתי מקבל הודעה כזאת, "הערעור נדחה" באתר שלי - - -
ארתור איתן:
נכון, יכול להיות שיש פה סתירה
ארתור איתן:
 זה נרשם
ארתור איתן:
 אבל - - -
יצחק פינדרוס:
מתי אתם אמורים לסיים?
ארתור איתן:
עד סוף החודש, עד סוף יולי
ארתור איתן:
 כנסו רגע לאתר הראשי, זו ממש ההודעה הראשית
יצחק פינדרוס:
 ואני מציע שהמל"ג גם יעשה מעקב, בדיוק בשביל הדבר הזה
יצחק פינדרוס:
 לסגור אותו
יצחק פינדרוס:
 לראות איך האנשים מקבלים בעצם את המענה הראוי להם
יצחק פינדרוס:
     אנחנו נשתדל לעשות ישיבת מעקב לקראת סוף החודש, ישיבה יותר קצרה, לא כל כך ארוכה, ולנסות לראות איפה אנחנו נמצאים ולראות לאן התקדמנו
יצחק פינדרוס:
     תודה רבה
יצחק פינדרוס:
שלום וברכה, אנחנו פותחים את הישיבה השנייה היום
יצחק פינדרוס:
 היום י"ג באב התשפ"ג – שבעת הוועדה המיוחדת לפניות הציבור – ישיבת מעקב בנושא הפגיעה בזכויות הסטודנטים הזכאים למלגת "מילגו"
יצחק פינדרוס:
 נשארנו עם שאלות פתוחות מהישיבה הקודמת
יצחק פינדרוס:
 דיברנו שבישיבת המעקב נראה מה הנושא, מה קרה
יצחק פינדרוס:
 מי נמצא כאן מחברת "מילגו"?
אורי סבג:
שלום רב, אני מהמועצה להשכלה גבוהה
אורי סבג:
 אני אגיד בהתייחס לדיון הקודם ששמענו את הדברים וקיבלנו וגם איתן שמנהל את מערך הקרן יוכל להרחיב
אורי סבג:
 בישיבה הקודמת התייחסנו לכמה דברים, והנושא של השירות וגם האתר והערעורים השונים עלו
אורי סבג:
      אני אתייחס לכמה נקודות: נקודה ראשונה היא שתוך כדי הישיבה נחשפנו לעובדה שהיה נרשם באתר והערעור נדחה, וטיפלנו בזה באותו רגע ובאותו יום שינינו לסטטוס של טיפול כדי לא לייצר מצג שווא לסטודנטים
אורי סבג:
 בנוסף כבר בדיון הקודם הרחבנו שבוע להגשת ערעורים, ובימים הקרובים – ואני מתאר לעצמי שעד תחילת השבוע הבא ולכל היותר סוף השבוע הבא – אנחנו נקיף את כלל הערעורים שהתקבלו ונוכל לייצר את המענים כך שנעשה סגירה של השנה הזאת
יצחק פינדרוס:
התקבלו כבר מענים? איך זה עובד?
אורי סבג:
יש מי שקיבל מענה בשל היותו זכאי או לא זכאי, ומי שהגיש ערעור עוד לא קיבל מענה
יצחק פינדרוס:
אף אחד מהמערערים עוד לא קיבל
אורי סבג:
      אחרי שלב הערעורים ובמקביל אנחנו מתכנסים לקראת שינויים וטיוב הדברים לקראת השנה הבאה
אורי סבג:
 כמו שתיארתי בישיבה הקודמת ממש על קצה המזלג גם הנושא של הנגשת האתר, הוספת יותר פופ-אפים בתוך האתר כך שינגישו את המידע באופן מיטבי יותר; גם הנושא של המוקד הטלפוני – אנחנו הולכים להכפיל אותו גם בעניין בודקי הבקשות וגם המענה של המוקד הטלפוני
אורי סבג:
 בזמן נתון יעמדו כ-20 מוקדנים שיוכלו לתת מענה בזמן הפיקים של המוקד הטלפוני שנתקלו השנה
אורי סבג:
 וכמו שאמרנו בישיבה הקודמת, אנחנו לא מתעלמים מזה וזה בהחלט מצריך את הטיפול שלנו
אורי סבג:
 במקביל יש עוד כל מיני טיובים ודברים שאנחנו הולכים לטפל ולעדכן במסגרת הקריטריונים
יצחק פינדרוס:
הנושא הזה הפך להיות – כמו ניכור הורי – כדי שאנשים ישימו לב לזה
יצחק פינדרוס:
 זה יהיה קריטי בהרבה מקומות
אורי סבג:
 גם זה מסוג הדברים שנרצה לעדכן – גם את הנושא של אשכול חברתי-כלכלי – לבחון לפי תעודת הזהות בזמן ההגשה
אורי סבג:
 אני מסתייג ואומר את זה כי זה עדיין דרוש אישורים של מליאת ות"ת וכדומה
אורי סבג:
 אבל בגדול זה הכיוון כדי לטייב את הדברים, ועובדים על זה ממש במקביל גם חברת המחשוב וגם אנחנו במל"ג
אורי סבג:
 אלה הדברים המרכזיים שעלו
אורי סבג:
 אם יש עוד אז בשמחה אתייחס
יצחק פינדרוס:
אני אשמח לשמוע מכם – איפה אתם נמצאים? כמה אחוז כבר בדקתם? כמה ערעורים הוגשו?
איתן ארתור:
הוגשו כ-7,300 ערעורים פחות או יותר; בדיקות – נכון לאתמול בערב נבדקו כבר 94
איתן ארתור:
5% מהערעורים והסתיימו
איתן ארתור:
 יש לנו תשובות לתת, אבל אנחנו ניתן את התשובות - -
יצחק פינדרוס:
כמה, לדעתכם, ערעורים יתקבלו?
איתן ארתור:
בערך 1,100 ערעורים מתקבלים מתוך 7,300
איתן ארתור:
 זה בערך 15%
יצחק פינדרוס:
להערכתכם, מתי אתם מסיימים את אותם 6%?
איתן ארתור:
הוועדה שלנו מסיימת היום את הערעורים ומקסימום מחר בבוקר
איתן ארתור:
 זאת אומרת אנחנו מסיימים את הערעורים ולאחר מכן עוברים לשלב של חישוב ובקרה כדי לוודא שאין לנו שם זליגות של טעויות
איתן ארתור:
 זה עניין של עוד כמה ימים בודדים
איתן ארתור:
 אנחנו מתעתדים להחזיר תשובות במהלך השבוע הבא
איתן ארתור:
 בתחילת השבוע אם משהו נופל או קורה זה יהיה במהלך השבוע
איתן ארתור:
 אבל זה יהיה, פחות או יותר, הכיוון
יצחק פינדרוס:
אלחנן פלהיימר, רצית לומר משהו?
אלחנן פלהיימר:
אני יושב-ראש התאחדות הסטודנטים והסטודנטיות הארצית
אלחנן פלהיימר:
 גם אנחנו יושבים בהנהלת הקרן, והשנה חלו קשיים כי יש פה ניהול חדש ומערכת חדשה
אלחנן פלהיימר:
 קושי משמעותי היא שמשנה לשנה כמות הפניות הולכת וגדלה, וגם בגלל זה יש יותר ערעורים
אלחנן פלהיימר:
 לצערנו הרב, גובה הקרן נשאר עומד
אלחנן פלהיימר:
 לכן משנה לשנה גם גדל מספר הערעורים
אלחנן פלהיימר:
 לכן תאורטית אדם שקיבל בשנה שעברה לא יכול לקבל בשנה הנוכחית כי הפול גדל, ויכול להיות שיש מישהו שצריך לקבל יותר ממני והגיש בשנה החדשה
אלחנן פלהיימר:
      כמו שאמרתי אנחנו יושבים בהנהלה ועושים הפקת לקחים משותפת, והמערכת עובדת הרבה יותר טוב ממה שהיא עבדה בשנים הקודמות, ואין לי ספק שגם בשנה הבאה אחרי כל הפקת הלקחים שנעשה המערכת תעבוד אפילו טוב יותר
אלחנן פלהיימר:
      גם אנחנו נציגי הסטודנטים מודעים לכמות הערעורים וקיבלנו גם עשרות, אם לא מאות, פניות מסטודנטים
אלחנן פלהיימר:
 בסופו של דבר זה תהליך
אלחנן פלהיימר:
 השנה היו אולי קצת קשיים מצדנו אבל אין לי ספק שבשנה הבאה כבר נראה שיפור ניכר במערכת מול הסטודנטים
אלחנן פלהיימר:
 זאת הזדמנות טובה גם להגיד שהקרן לא גדלה בשבע השנים האחרונות
יצחק פינדרוס:
מי מממן את הקרן?
אלחנן פלהיימר:
משרד החינוך
אורי סבג:
תקציב ות"ת
יצחק פינדרוס:
זה לא משרד החינוך
יצחק פינדרוס:
 זה תחת שר החינוך אבל לא משרד החינוך
אורי סבג:
יושב-ראש המל"ג הוא שר החינוך
אורי סבג:
 התקציב, כמו שאלחנן ציין, לא גדל באופן ניכר למעט בשנות הקורונה שבהן היו קופסאות קורונה
יצחק פינדרוס:
לכן אני שואל אתכם, נציגי המל"ג
יצחק פינדרוס:
 תקציב המל"ג גדל במיליארד שקל השנה
יצחק פינדרוס:
 זאת אומרת זאת החלטה שלכם לאן לתעל את התקציב
אלחנן פלהיימר:
אני אשמח להשיב
יצחק פינדרוס:
אתה מתקצב את הות"ת?
אלחנן פלהיימר:
כי אני מודאג
אלחנן פלהיימר:
 אנחנו היינו במשא ומתן עם משרד האוצר על התקצוב של זה
אלחנן פלהיימר:
 התקציב באופן יחסי לעומת משרדים אחרים גדל הכי פחות באופן יחסי, וספציפית היה לנו משא ומתן על הגידול של קרן הסיוע עם שר האוצר בצלאל סמוטריץ'
אלחנן פלהיימר:
 לצערנו, לא חל גידול מצד משרד האוצר לתקצוב של זה ספציפית, ולכן הקרן נשארה באותו מקום